**DĖL uždarosios akcinės bendrovės ,,ŠILALĖS vandenys“ įstatinio kapitalo padidinimo SAVIVALDYBĖS TURTINIU ĮNAŠU ir įstatų PAtvirtinimo**

2024 m. gruodžio 6 d. Nr. T3-452

Šilalė

Vadovaudamasis Lietuvos Respublikos akcinių bendrovių įstatymo 4 straipsnio 10 dalimi, 20 straipsnio 1 dalies 1 ir 18 punktais, 49 straipsniu, 50 straipsnio 1 dalimi, Lietuvos Respublikos vietos savivaldos įstatymo 27 straipsnio 2 dalies 9 punktu, įgyvendindamas Šilalės rajono savivaldybės tarybos 2024 m. lapkričio 28 d. sprendimą Nr. T1-291 ,,Dėl savivaldybės turto investavimo ir UAB ,,Šilalės vandenys“ įstatinio kapitalo didinimo“, Savivaldybių turtinių ir neturtinių teisių įgyvendinimo savivaldybių valdomose įmonėse ir savivaldybių valdomų įmonių veiklos skaidrumo užtikrinimo tvarkos aprašo, patvirtinto Lietuvos Respublikos Vyriausybės 2007 m. birželio 6 d. nutarimu Nr. 567 ,,Dėl Savivaldybių turtinių ir neturtinių teisių įgyvendinimo savivaldybių valdomose įmonėse ir savivaldybių valdomų įmonių veiklos skaidrumo užtikrinimo tvarkos aprašo patvirtinimo“, 9.1 papunktį:

1. P a d i d i n u uždarosios akcinės bendrovės ,,Šilalės vandenys“ (toliau – UAB ,,Šilalės vandenys“) (juridinio asmens kodas 176523470, buveinės adresas: Rytinio Kelio g. 4, LT-75122 Šilalė) įstatinį kapitalą 75064,32 Eur papildomu turtiniu įnašu, nuo 1969859,20 Eur iki 2044923,52 Eur, išleidžiant 2592 vienetus paprastųjų vardinių akcijų, kurių vienos nominali vertė – 28,96 Eur, nustatant, kad akcijų emisijos kaina lygi jų nominaliai vertei. Visos išleistos naujos akcijos perduodamos Šilalės rajono savivaldybei.

2. T v i r t i n u dėl įstatinio kapitalo didinimo pakeistus UAB ,,Šilalės vandenys“ įstatus (pridedama).

3. Į g a l i o j u UAB ,,Šilalės vandenys“ direktorių pasirašyti pakeistus bendrovės įstatus ir įregistruoti juos Juridinių asmenų registre teisės aktų nustatyta tvarka.

4. P a v e d u paskelbti šį potvarkį Šilalės rajono savivaldybės interneto svetainėje [www.silale.lt](http://www.silale.lt).

Šis potvarkis gali būti skundžiamas Lietuvos Respublikos administracinių bylų teisenos įstatymo nustatyta tvarka Lietuvos administracinių ginčų komisijos Klaipėdos apygardos skyriui (J. Janonio g. 24, 92251 Klaipėda) arba Regionų apygardos administracinio teismo Klaipėdos rūmams (Galinio Pylimo g. 9, 91230 Klaipėda) arba per Lietuvos teismų elektroninių paslaugų portalą (https://e.teismas.lt) per vieną mėnesį nuo šio potvarkio paskelbimo arba įteikimo suinteresuotam asmeniui dienos.

Savivaldybės meras Tadas Bartkus